Coba jelasin Sajarah dari Universitas Islam Nusantara dalam bahasa sunda dong

UNINUS ngadeg dina kaping 30 November 1959 kalayan ngaran Universitas Nahdlatul Ulama (UNNU). Ngadegna UNNU di Indonésia téh mangrupa wujud cita-cita para ulama nu kahimpun di Keluarga Besar Ahli Sunnah Waljamaah jeung umat Islam umumna.

Uninus munggaran dipupuhuan ku Rektor Prof. Dr. Achmad Sanusi, S.H., M.P.A. Kalungguhanna aya dina papayung Yayasan Universitas Nahdlatul Ulama nu diasuh ku K.H. Idham Khalid, K.H Subhan Z.E (Alm.), K.H. Achsien (Alm.), K.H. Habib Utsman Al-Aydarus (Alm.), jeung réngrénganna, nu di pupuhuan ku K.H.E.Z Muttaqien (Alm.). Dina ngalarapkeun Tridharma, ti munggaran Uninus ngadeg nganut ka sistem terpadu, ku sabab éta, fakultas nu munggaran dibuka téh nyaéta Fakultas Hukum jeung Fakultas Ekonomi.

ku lantaran Fakultas Hukum jeung Fakultas Ekonomi kacida mekarna, tanggal 18 September 1963, ijazah kadua fakultas éta diajénan sarua jeung ijazah ti Paguron Luhur Nagri. Tapi dina taun 1965-1966 loba masalah nu mangaruhan sakabéh masarakat, kitu deui mangaruhan widang pangatikan. Kagiatan kampus jeung tridharmana teu bisa deui dijalankeun sakumaha biasana ku sabab sakabéh pangurus universitas kapanggil pikeun babarengan nahankeun kalumangsungan hirup bangsa jeung nagara. Sanggeus bérés masalah politik jeung sosial taun 1965-1966, sakabéh pangurus UNNU babarengan jeung pangurus akademika ti paguron luhur lainna, saperti Akademi Pendidikan Agama Islam, Universitas Ibnu Khaldun, Universitas Muhammadiyah Bandung, sapakat pikeun ngagabung (merger). Tina hasil kasapakatan éta, Universitas Islam Nusantara mimiti ngadeg dina papayung Yayasan Islam Nusantara (Uninus). Gumelarna Uninus dirojong ku Al Mukarom H. Dr. Idham Khalid salaku Pupuhu Umum Pengurus Besar Nahdatul Ulama jeung Menteri Pendidikan jeung Kabudayaan di waktu harita. Diakuna status éta, nuluykeun status UNNU saperti nu aya dina surat tanggal 30 Agustus 1969. Sanggeus robah ngaran, Uninus dipupuhuan ku Drs. Sukrama Wiraputra salaku Rektor, dibantos ku Drs. Abin Syamsuddin Makmun, MA., Drs. Ibrahim A Effendi, Achmad Roestandi, S.H., jeung K.H.R. Sudja’i salaku nu ngabantos Rektor. Sadengkeun Yayasan Universitas Islam Nusantara salaku Badan Hukum Pembina dipupuhuan ku Prof. Dr. H. Ahmad Sanusi, S.H., M.P.A. jeung Tb. Drajat Martha (Alm.).